20. december 2021 Nr. 2703

**Aningaasaateqarfiit pigisaanik inissiineq aamma siulersuineq pillugu nalunaarut**

Aningaasaateqafiit aamma peqatigiiffiit ilaat pillugit inatsisit tak. § 7, imm. 3, aamma § 8, peqqussut nr.2704, 20. december 2021-meersoq malillugu aalajangiunneqarpoq:

**§ 1.** Uani nalunaarummi malittarisassat makkununnga atuupput

1) aningaasaateqarfiit, legatit, pilersitsinerit aamma suliffeqarfiit imminnut ingerlatittut allat (aningaasaateqarfiit), aningaasaateqarfiit aamma peqatigiiffiit ilaat pillugit inatsimmi ilaatinneqartut, Kunngip peqqussutaa nr. 917, 15. december 1998-imeersoq malillugu atuutsilersinneqartoq, aamma

2) aningaasaateqarfiit aalajangersakkat, aningaasaateqarfiit pillugit inatsit pillugu peqqussummi nr. 917, 15. december 1998-imeersumi § 1, imm. 6 malillugu inatsimmi taaneqartumi ilaatinneqanngitsut.

*Aalajangersakkat nalinginnaasut*

**§ 2.** Pigisat, aningaasaateqarfinnit pigineqartut, isumannaatsumik aamma sapinngisamik pitsaanerpaamik inissinneqassapput.

*Imm. 2.* Pigisat §§ 5-16-imi malittarisassat malillugit inissinneqassapput, taamaattoq tak. imm. 3 aamma § 3.

*Imm. 3.* Imm. 2-mi aalajangersagaq, atuutissanngilaq, aningaasaateqarfiup malittarisassaani allamik aalajangersaasoqarsimappat. Aalajangersagaq amma atuutissanngilaq ernianut aamma aningaasaateqarfiup pigisaanit nalilinniit pissarsianut allanut kiisalu kingornussanut aamma tunissutinut, kingornussaqartitsisup imaluunniit tunissuteqartup agguaassassatut, imaluunniit kingornussassatut aamma tunissutissatut aalajangersimasaanut, siulersuisut aningaasaateqarfiit pillugit inatsit pillugu nalunaarummi § 7, imm 2 malillugu agguaassinermut atugassatut aalajangersimasaanut. Pigisat, pigisanik aalajangersaanikkut tunniussat imaluunniit inissitat, taamaaginnartinneqarsinnaapput, tiguneqarneratut itsillugit.

*Imm. 4.* Civilstyrelsenip akuerisinnaavaa, pigisat allatut inissinneqarnissaat.

**§ 3.** Pigisat aningaasat, obligationinik tigusinermi, pigisanik nalilinnik tunisinermi, qularnaveeqqusiissutinik akilersuisoqarneratigut imaluunniit taamaatitsinikkut, imaluunniit assigisaatigut pigilerneqartut, aningaaserivimmi kontomut imaluunniit sparekassekontomut immikkoortumut (kapitalkonto) ikineqassapput. Kontomiittut piaanerpaamik aamma aningaasat ikineqarneraniit kingusinnerpaamik qaammatit 3-t qaangiutsinnagit kontomut inissinneqassapput, §§ 5-16-imi malittarisassat malillugit imaluunniit malittarisassami immikkut aalajangersakkat malillugit.

**§ 4.** Malittarisassami aalajangersakkat, taassuma kingorna aningaasaateqarfiup pigisai nammineersinnaatitaanngitsut pigisaatut inissinneqassatillugit, ajornartitsinngillat, pigisat uani nalunaarummi malittarisassat malillugit inissinneqarnissaannut, malittarisassaq imaluunniit pilersitsinermut uppernarsaat ulloq 1. oktober 1966 sioqqullugu pilersinneqarsimappata.

*Pigisanik inissiineq*

**§ 5.** §§ 7-13-imi allatut aalajangiisoqarsimanngippat, annerpaamik pigisat 75 pct.-ii makkunani inissinneqarsinnaapput

1) § 7-imi ilaasuni erhvervsobligationini aamma obligationini allanngortinneqarsinnaasuni,

2) § 8-imi ilaasuni UCITS-imi, immikkoortortaqarfinni imaluunniit taamaattuni andelklasseni,

3) § 10-mi ilaasuni garantkapitalinut sparekassit uppernarsaataanni aamma andelskapitalinut andelskassit uppernarsaataanni,

4) §§ 11 aamma 12-mi ilaasuni aktiani, aamma

5) § 13-imi ilaasuni aningaasaateqarfinni aningaasaliisartuni allaanerusuni, taamaattoq tak. imm. 2.

*Imm. 2.* Aningaasaateqarfinni aningaasaliisartuni allaanerusuni annerpaamik pigisat tamarmik 15 pct.-ii inissinneqarsinnaapput.

**§ 6.** Annerpaamik pigisat tamarmik 15 pct.-ii aktiani, erhvervsobligationini aamma obligationini allanngortinneqarsinnaasuni inissinneqarsinnaapput, atuutilersinneqarsimasuni piginneqatigiiffimmit tassannga imaluunniit piginneqatigiiffinni ingerlatseqatigiiffissuarmi ataatsimi, taamaattoq tak. § 12, imm. 2. Assinganik atuuppoq erhvervsobligationini, obligationini allanngortinneqarsinnaasuni aamma garantkapitalinut uppernarsaatinik imaluunniit andelskapitalinik inissiinermi, sparekassimit aamma andelskassimit ataatsimit atuuilersinneqarsimasunut.

**§ 7.** Pigisat tamarmik obligationinut erniaqartunut inissinneqarsinnaapput, taakkua niuerfimmi aqunneqartumi niuerutigineqarpata, tak. imm. 2, aamma imm 2-mi taaneqartut nunat arlaata aningaasaataani atuutilersinneqarsimappata. Erniaqartutut paasineqassapput obligationit 0 pct.-imik qaffasinnerusumilluunniit erniaqartut.

*Imm. 2.* Niuerfik EU/EØS-nunap iluaniippat, niuernikkut sakkut pillugit niuerfiit pillugit malitassaq 2014/65/EU, 15. maj 2014-imeersumi aamma malitassamik 2002/92/EF-imik aamma 2011/61/EU-imik allanngortitsinerni, niuerfik immikkoortoq 56-imi taaneqartumi allassimaffimmut ilanngunneqarsimassaaq. Niuerfik EU/EØS-nunap avataaniippat, niuerfik The World Federation of Exchanges-imut ilaasortaassaaq, nunamiissallunilu Organisationen for Økonomisk Samarbejde og Udvikling-imut (OECD) tamakkiisumik ilaasortaasumi.

*Imm. 3.* Pigisat tamarmik erhvervsobligationinut erniaqartunut inissinneqarsinnaapput, akiliisinnaassutsimik naliliisartuniit nalilerneqarnermini, tak. pkt. kingulleq, minnerpaamik investment grade-mut assingusumik nalilerneqarsimasut. Akiliisinnaassutsimik naliliisartut arlallit erhvervsobligationi nalilersimappassuk, pkt. 1.-imi piumasaqaat naammassineqarsimassaaq naliliinerit tamarmik pineqartillugit. Akiliisinnaassutsimik naliliisartut pingasut tamarmiullutik erhvervsobligationi investment grade-tut nalilersimappassuk, naliliineq taanna tunngavigineqassaaq. Akiliisinnaassutsimik naliliisartut, akiliisinnaassutsimik naliliisartut pillugit peqqussut (EF) nr. 1060/2009, 16. september 2009-meersoq naapertorlugu nalunaarsorsimassaaq.

*Imm. 4.* § 12, imm. 1, pkt. 1.-imi malittarisassaq, erhvervsobligationinut aamma obligationinut allanngortinneqarsinnaasunut inissiinerni assinganik atuutissaaq.

**§ 8.** Inissiineq pisinnaavoq UCITS-inik, immikkortortaqarfinnik imaluunniit andelsklassinik agguakkanik taamaattunik, aningaasaliisartut peqatigiiffii il. il. pillugit inatsimmi ilaatinneqartunik imaluunniit pappialanik nalilinnik aningaasaleeqatigiittarnermi ingerlatsiviit ilaat (aningaasaliinermik ingerlatsiviit) (UCITS pillugit malitassaq) pillugit inatsisinik aaqqissuussineq aamma allaffissorneq pillugu aalajangersakkat pillugit Europa-Parlamentetip aamma Rådetip malitassiaa 2009/65/EF, 13. juli 2009-meersoq naapertorlugu ilaatinneqartunik. Piumasaqaataavoq, UCITS-ip malittarisassai makkua pillugit aalajangersakkanik imaqassanngitsut

1) UCITS-ip pigisaminit ikiuiniarnermut imaluunniit tamanut iluaqusiinermut kattuffinnut ukiumoortumik tapiisinnaanera,

2) UCITS-ip pigisani agguarsinnaagai ukiuni aningaasaliinermi pissarsiap isertitaqarnissamut pisariaqartitamut naapertuutinnginnerani, imaluunniit

3) tigusineq pisinnaanngitsoq piffissami siusinnerusukkut aalajangerneqareersumi.

*Imm. 2.* UCITS-it il. il. imm. 1-imi taaneqartut aningaasaqarnermut atortorissaarutit naammassisat atorsinnaavaat § 14-imi ilaatinneqartut.

**§ 9.** Pigisat tamarmik inissinneqarsinnaapput UCITS-inik, immikkortortaqarfinnik imaluunniit andelsklassinik agguakkanik taamaattunik § 8-mi ilaatinneqartunik, UCITS-i, immikkoortortaqarfik imaluunniit andelsklassi malittarisassani malillugu obligationinik taamaallaat aningaasaliisinnaappat, § 7, imm. 1-imik aamma 2-mik piumasaqaatinik naammassinnittunik, malittarisassaq malillugu annerpaamik 75 pct.-inik erhvervsobligationinik aningaasaliisoqarsinnaappat, imaassimanngippat erhvervsobligationit § 7, imm. 3-mik naammassinnittut, aammalu erhvervsobligationinik allanngortinneqarsinnaasunik aningaasaliisoqarsinnaanngippat.

*Imm. 2.* Pigisat tamarmik inissinneqarsinnaapput UCITS-inik, immikkortortaqarfinnik imaluunniit andelsklassinik agguakkanik taamaattunik § 8-mi ilaatinneqartunik, pigisanik tamanik pappialanik nalilinnik imaluunniit aningaasanik niuernermi atortorissaarutinik aningaasaliisunik, naalagaaffimmit imaluunniit nunarsuarmi pisortat ingerlatsiviannit atuutilersinneqartunik imaluunniit qulakkiikkanik, aammattaaq akileeqqaarutissaqarsinnaasunik taarsigassarsisitsisarfinni.

*Imm. 3.* Pigisat tamarmik inissinneqarsinnaapput UCITS-inik, immikkortortaqarfinnik imaluunniit andelsklassinik agguakkanik taamaattunik § 8-mi ilaatinneqartunik, aktianik aamma obligationinik aningaasaliisinnaasunik, immikkoortortaqarfik imaluunniit andelsklassi malittarisassani naapertorlugu nalunaarummi uani §§ 5-7 aamma §§ 11-12 malillugit aningaasaliippat.

**§ 10.** Inissiineq pisinnaavoq sparekassit tunuliaqutatut aningaasaliissutinut uppernarsaataanni imaluunniit andelskassit piginneqatigiissutitut aningaasaliissutit uppernarsaataanni, uppernarsaatit sparekassit imaluunniit andelskassit malittarisassai malillugit nuunneqarsinnaappata.

*Imm. 2.* § 12, imm. 1-imi malittarisassaq, assinganik atuutissaaq.

**§ 11.** Inissiineq aktiani pisinnaavoq, taakkua niuerfimmi aqunneqartumi niuerutigineqarpata, tak. imm. 2, aammalu nunat aningaasaanni imm. 2-mi taaneqartuni atuutilersinneqarsimappata.

*Imm. 2.* Niuerfik EU/EØS-nunap iluaniippat, niuernikkut sakkut pillugit niuerfiit pillugit malitassaq 2014/65/EU, 15. maj 2014-imeersumi aamma malitassamik 2002/92/EF-imik aamma 2011/61/EU-imik allanngortitsinerni, niuerfik immikkoortoq 56-imi taaneqartumi allassimaffimmut ilanngunneqarsimassaaq. Niuerfik EU/EØS-nunap avataaniippat, niuerfik The World Federation of Exchanges-imut ilaasortaassaaq, nunamiissallunilu Organisationen for Økonomisk Samarbejde og Udvikling-imut (OECD) tamakkiisumik ilaasortaasumi.

*Imm. 3.* Aktianik amerlanerusunngortitsinermi, pisisinnaanermut pisinnaatitaaffik aktianut attuumasoq, atorsinnaavoq, § 5-imi killigititaq qaangerneqaraluarpalluunniit, aammalu aktiat imm. 1-imi aamma 2-mi piumasaqaatit naammassinngikkaluarpatigilluunniit. Tamanna aamma atuuppoq aningaasaateqarfiit aktiaanik tigusinermi.

**§ 12.** Piginneqatigiiffiup ataatsip piginneqatigiiffiup aktiani aningaasaataanik annerpaamik 15 pct.-iisa annertoqataanik aktiasisinnaavoq. Taamatuttaaq taamaallaat aktiasisoqarsinnavoq, ikinnerpaamik ukiuni kingullerni pingasuni ataasiarlutik pissarsiaqaataasimasunik, taamaattoq tak. imm. 3.

*Imm. 2.* Imm. 1-imi aamma § 6-imi aningaasaateqarfiit aktiaanut imaluunniit aktianut, aktianik amerlanerusunngortitsinikkut, aktianut atasumik pisisinnaatitaaneq atorlugu pisiarineqartunut atuutinngillat.

*Imm. 3.* (Kalaallit Nunaannut atuutilersinneqassanngilaq

**§ 13.** Inissiineq pisinnaavoq piginneqataassutini aningaasaliinermut aningaasaateqarfinni allaanerusuni il. il. ingerlatsisut pillugit inatsimmi ilaasuni aningaasaliinermut aningaasaateqarfinni allaanerusuni, tassunga ilagitillugit aningaasaatinik peqatigiiffiit, tak. aningaasaliinermut aningaasaateqarfinni allaanerusuni il. il. ingerlatsisut pillugit inatsimmi kapitali 23, tak. inatsimmut nalunaarut nr. 1047, 14. oktober 2019-imeersoq, aningaasaliinermut aningaasaateqarfimmi allaanerusumi ingerlatsisoq akuersissuteqarpat aningaasaliinermut aningaasaateqarfiup allaanerusup nittarsaannissaanut Danmarkimut detailinut aningaasaliisartunut, aamma aningaasaliinermut aningaasaateqarfinni allaanerusunut piginneqataassutit, Den Europæiske Unionip iluani nunami allami imaluunniit nunami allami ingerlatsisumik toqqaasimasut, Unionip aningaasaqarnerup tungaatigut isumaqatigiissuteqarfigisimasaanik, ingerlatsisoq akuerisaasimappat aningaasaliinermut aningaasaateqarfimmi allaanerusumi ingerlatsisut pillugit malitassamik 2011/61/EU, 8. juni 2011-meersumik naammassinnittumik malittarisassat naapertorlugit, aammalu aningaasaliinermut aningaasaateqarfimmi allaanerusumi pineqartumi ingerlatsisoq akuersissuteqarpat aningaasaliinermut aningaasaateqarfiup allaanerusup nittarsaannissaanut Danmarkimut detailinut aningaasaliisartunut.

*Imm. 2.* Pigisanut nalilinnut tunngaviusuni tamani, imm. 1-imi ilaasunut, annerpaamik 5 pct.-imik piginneqataassutsimik pisisoqarsinnaavoq.

 **§ 14.** Aningaasaateqarfiit aningaasaqarnikkut atortorissaarutit naammassineqarsimasut suliffeqarfiit aningaasarsiornermik ingerlataqartut pillugit inatsimmi ilanngussaq 5-imi, 4-11 ilaatinneqartut atorsinnaavaat, nalinginnaasutut tak. Imm. 2, aammalu OTC-tut (Over The Counter) niuerutigineqartut, aningaasaliinermut peqatigiiffiit il. il. pillugit inatsimmi § 142, imm. 2-mi aalajangersarneqartutut.

*Imm. 2.* Aningaasaqarnikkut atortorissaarutinik naammassineqarsimasunik atuineq nalinginnaasumiippoq, atuineq §§ 5-13-imi malittarisassat malillugit aningaasaateqarfiup aningaasaliinerini mianernartunik qulaajaaneruppat aamma ataatsimut isigalugu takutitsinermik annertunerulersitsinngippat.

*Imm. 3.* Aningaasaateqarfik aningaasaqarnikkut atortorissaarutinik naammassineqarsimasunik atuippat, aningaasaateqarfimmut illuatungiusoq taarsigassarsisitsisarnermik ingerlatsiviussaaq, fondsmæglerselskabi imaluunniit clearingcentrali.

**§ 15.** Aningaasat, § 5-imi taaneqartutut pigisanik nalilinnik tunisinermi pissarsiarineqartut, pigisanut nalilinnut inissinneqarsinnaapput, apeqqutaatinnagu § 5-imi killigitinneqartoq malinneqarnersoq.

**§ 16.** Pigisanik nalilinnik pisinermi § 5-imi aamma § 6-imi killigititaasut, pisinerup nalaani aningaasaateqarfiup pigisaasa niuerutiginninnermi nalingi (naligititaq – imaluunniit pigisanut – naliusoq pisortatigoortoq kingulleq) tunngavigalugit naatsorsorneqassapput. Pisortatigut nalip aalajangersarnera amigaataatillugu, SKAT-ip naliusutut kingullertut akuerisaa tunngavigineqassaaq.

*Pigisat nalillit pillugit siulersuineq aamma ilanngussineq*

**§ 17.** Aningaasaateqarfinnut § 1, imm. 1, nr. 1-imi ilaatinneqartunut §§ 18-22 atuutissapput.

*Imm. 2.* Taamaattoq § 18 aningaasaateqarfinnut naalagaaffimmit, nunap immikkoortuanit imaluunniit kommunimit siulersuisuuffigineqartunut atuutissanngilaq. § 20-mi aamma § 21-mi taaneqartutut, aningaasaateqarfiit taakkua pigisaat nalillit ilanngussinermik pilersorneqassapput.

**§ 18.** Malittarisassami allamik aalajangersaasoqarsimanngippat, aningaasaateqarfiup pappialat nalillit aamma aningaasat pigisai, taamaattoq tak. § 3, ingerlatsivittut immikkoortortaqarfimmi aningaaserivimmut attuumassuteqartumi siulersuisuuffigineqassapput, Justisminiateriap tamatumunnga akuerisimasaanut. Taamaattoq obligationit realkreditinstitutimut naalagaaffimmit akuerisaasumut allatsinneqarsinnaapput.

*Imm. 2.* Malittarisassami allamik aalajangersaasoqarsimanngippat, aningaasaateqarfiup pigisai ingerlatsivittut immikkoortortaqarfimmit ataatsimit amerlanerusunit imaluunniit realkreditinstitutimit ataatsimit amerlanerusunit siulersuisuuffigineqarsinnaanngillat. Taamaaqataanik aningaasaateqarfiup pigisai ataatsikkut ingerlatsivittut immikkoortortaqarfimmi aamma realkreditinstitutimi siulersorneqarsinnaanngillat.

*Imm. 3.* Civilstyrelseni akuerisinnaavaa, aningaasaateqarfiup pappialaatai nalillit aamma aningaasaatai imm. 1-imi taaneqartutut ingerlatsivittut immikkoortortaqarfimmi siulersuisuuffigineqassanngitsut.

**§ 19.** Ingerlatsivittut immikkoortortaqarfimmi toqqorsiviit aamma realkreditinstitutimi allatsinnermut kontot, § 18-imi taaneqartut, tunisinikkut imaluunniit qularnaveeqqusiussinikkut imaluunniit allatut pigisat nalillit, Civilstyrelseni akuersisimatinnagu, pigineqarsinnaannginnerinut ilanngussinermik pilersorneqassapput.

*Imm. 2.* Aningaasaateqarfiup pigisai nalillit ingerlatsivittut immikkoortortaqarfimmi akuerisaasumi siulersuisuuffigineqanngippata imaluunniit realkreditinstitutimi allatsissimanatik, aningaasaateqarfiup VP Securities A/S-imi kontoa imm. 1-imi taaneqartutut ilanngussinermik pilersorneqassaaq. Pappialat nalillit allat Civilstyrelsenimut nassiunneqassapput aammalu 1-imi taaneqartutut ilanngussinermik pilersorneqassallutik.

*Imm. 3.* Aningaasaatinut konto, tak. § 3, 1-imi taaneqartutut ilanngussinermik pilersorneqassaaq.

**§ 20.** Pigisanut aalajangersagaq nalunaarsorneqassaaq, Civilstyrelseni akuersisimatinnagu pigisaq pigilerneqarsinnaanngitsoq tunniunneratigut imaluunniit qularnaveeqqusiunneratigut.

**§ 21.** § 19, imm. 1 malillugu ilanngussineq, pigisat nalillit paarlaanneqarnissaannut ajornartitsinngilaq, pigisat paarlaassinermi pissarsiarineqartut §§ 5-16-imi malittarisassat imaluunniit malittarisassami aalajangersakkat malillugit inissinneqarpata. Taamatuttaaq piumasaqataavoq, pigisat paarlaassinermi pissarsiarineqartut ingerlatsivittut immikkoortortaqarfimmi siulersuisuuffigineqarnissaat imaluunniit realkreditinstitutimi allatsissimanissaat, pigisat nalillit tamanna tikillugu siulersuuffigineqarfigisimasaanni imaluunniit allatsiffigisimasaanni.

*Imm. 2.* Paarlaassinermi, atk. imm. 1, paasineqassaaq pappialanik nalilinnik tunisaqarnikkut aamma pappialanik nalilinnik allanik pisinikkut aningaasaatinik allanngortitsineq.

**§ 22.** Aningaasaatit kontoat ingerlatsivittut immikkoortortaqarfimmi pilersinneqarsimappat, § 19, imm. 3 malillugu ilanngussineq ajornartitsinngilaq, pigisat, aningaasaatit kontoanniiittut, §§ 5-16-imi malittarisassat imaluunniit malittarisassami aalajangersakkat malillugit inissinneqarnissaannut.

*Imm. 2.* Aningaasaatit kontoat ingerlatsivittut immikkoortortaqarfimmi pilersinneqarsimanngippat, § 19, imm. 3 malillugu ilanngussineq ajornartitsinngilaq, pigisat, aningaasaatit kontoanniiittut, realkreditobligationinut realkreditinstitutimi allatsissimasanut inissinneqarnissaannut, imaassimappat aningaasaateqarfiup pigisai tamakkerlutik realkreditinstitutimi allatsissimasut, aammalu kontomi pigisat taamaallaat realkreditobligationinut realkreditinstitutimi allatsissimasunik aningaasaliissutaasinnaanerannik aningaasaatit kontoat ilanngussinermik pilersorneqarsimasoq.

*Atuutilersitsinemut aamma ikaarsaarnermut aalajangersakkat*

**§ 23.** Nalunaarut atuutilissaaq ulloq 5. januar 2022.

**§ 24.** § 2-mi malittarisassaq ajornartitsinngilaq, aningaasaateqarfiup pigisai nalunaarutip atuutilersinneqarnerani taamaatsiinnarlugit inissisimatinneqarnissaannut.

*Justitsministeria, ulloq 20. december 2021*

NICK HÆKKERUP

##  /William Lindsay-Poulsen